Fredagen byder på fornuftigt sensommervejr i Nordjylland. Det bliver overvejende tørt og i omegnen af 20 grader.

Efterårsvejret har endnu ikke ramt Danmark for alvor, omend der der kan komme en byge eller to i løbet af dagen. - Der er vekslende skydække. Der bliver perioder med skyer og perioder med sol. Der kan godt komme en byge eller to, men langt de fleste får tørvejr, siger meteorolog Jens Ringgård. Nordjyderne kan tilmed se frem til temperaturer i omegnen af 20 grader. I aftentimerne falder temperaturerne til 14-15 grader. Der vil være frisk vestenvind, og ved kysterne kan der være op til hård vind. I aftentimerne vil vinden dreje lidt mod sydvest.